**Rugăciune**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugăciune

...

De m-ai trimis aici, nu vreau să-mi umplu coaja,

Cu gustul vreunui vis către plăcere,

Dar uneori, un fulger de durere

E gata-n mine să rupă vieții vraja!

...

De mi-ai trimis un înger lângă mine,

Nu mă lăsa pe marea-nvolburată,

Eu nu mai sunt la fel ca altădată,

Dar n-am uitat de ea, cum n-am uitat de Tine!

...

Am plătit din greu plecarea mea,

Mi-ai luat destul că am plecat atunci,

Păstrez în mine doar cicatrici adânci,

Dar am găsit-o și acum sunt cu ea!

...

Dar va veni și ziua-aceea-n care

Îmi vei lua și viața asta toată,

Vei potoli marea-nvolburată

Și voi vedea alt răsărit de soare!

...

Să iei atunci din mine tot ce vrei,

Îți dau din mine tot ce vrei a-mi lua,

Ia-mi tot atunci după voia Ta,

Numai nu-mi lua și amintirea ei!